ᱯᱩᱨᱱᱤᱢᱟ ᱟᱰᱵᱷᱟᱱᱤ

ᱯᱩᱨᱱᱤᱢᱟ ᱟᱰᱵᱷᱟᱱᱤ ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱩᱠᱤᱞ, ᱚᱱᱚᱞᱤᱭᱟᱹ ᱟᱨ ᱥᱟᱶᱛᱟ ᱠᱟᱹᱢᱤᱭᱟᱹᱭ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱡᱟᱱᱩᱣᱟᱨᱤ ᱒᱐᱐᱒ ᱠᱷᱚᱱ ᱡᱟᱱᱩᱣᱟᱨᱤ ᱒᱐᱐᱕ ᱫᱷᱟᱹᱵᱤᱡ ᱡᱟᱹᱛᱤᱭᱟᱹᱨᱤ ᱛᱤᱨᱞᱟᱹ ᱠᱚᱢᱤᱥᱚᱱ (NCW) ᱨᱤᱱᱤᱡ ᱪᱮᱭᱟᱨᱯᱟᱨᱥᱚᱱ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫᱼᱟ᱾

ᱡᱤᱭᱚᱱ ᱠᱟᱹᱦᱱᱤ
ᱩᱱᱤᱭᱟᱜ ᱟᱭᱳ, ᱢᱤᱨᱟ ᱜᱳᱵᱤᱱᱫᱽ ᱟᱰᱵᱷᱟᱱᱤ ᱫᱚ ᱢᱤᱫ ᱚᱱᱚᱞᱤᱭᱟᱹ ᱠᱟᱱᱟᱭ᱾ 

ᱟᱰᱵᱷᱟᱱᱤ ᱫᱚ ᱵᱚᱢᱵᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱟᱹᱱ ᱨᱮ ᱰᱚᱠᱴᱚᱨᱮᱴ ᱟᱨ ᱯᱷᱤᱡᱤᱭᱳᱛᱷᱮᱨᱟᱯᱤ ᱨᱮ ᱯᱳᱥᱴ-ᱜᱨᱮᱡᱩᱣᱮᱴ ᱰᱤᱯᱞᱳᱢᱟᱭ ᱦᱟᱛᱟᱣ ᱟᱠᱟᱫᱼᱟ᱾

ᱩᱱᱤ ᱫᱚ NCW ᱨᱤᱱᱤᱡ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱟᱨ ᱟᱹᱱ ᱟᱨ ᱢᱮᱰᱤᱠᱟᱞ ᱯᱟᱛᱷᱟᱢ ᱠᱚᱭ ᱚᱞ ᱟᱠᱟᱫᱼᱟ᱾ ᱩᱱᱤ ᱫᱚ ᱵᱚᱢᱵᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱟᱹᱱ ᱵᱤᱵᱷᱟᱜᱽ ᱨᱮ ᱟᱨ ᱟᱭᱢᱟ ᱜᱞᱳᱵᱟᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱦᱚᱸ ᱞᱮᱠᱪᱟᱨᱟᱨ ᱮ ᱛᱟᱦᱮᱸ ᱠᱟᱱᱟ, ᱚᱱᱟ ᱠᱚ ᱢᱩᱸᱫᱽ ᱨᱮ ᱭᱩᱱᱤᱵᱷᱟᱨᱥᱤᱴᱤ ᱚᱯᱷ ᱠᱩᱭᱤᱱᱥᱞᱮᱱᱰ (ᱚᱥᱴᱨᱮᱞᱤᱭᱟ), ᱥᱠᱩᱞ ᱚᱯᱷ ᱳᱨᱤᱭᱮᱱᱴᱟᱞ ᱮᱱᱰ ᱥᱟᱣᱛᱷ ᱟᱯᱷᱨᱤᱠᱟᱱ ᱥᱴᱚᱰᱤᱡᱽ, ᱞᱚᱱᱰᱚᱱ; ᱭᱩᱱᱤᱵᱷᱟᱨᱥᱤᱴᱤ ᱚᱯᱷ ᱤᱥᱴ ᱞᱚᱱᱰᱚᱱ; ᱟᱨ ᱞᱚᱱᱰᱚᱱ ᱥᱠᱩᱞ ᱚᱯᱷ ᱤᱠᱳᱱᱳᱢᱤᱠᱥ ᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ᱾ ᱱᱤᱛᱚᱜ ᱩᱱᱤ ᱫᱚ ᱫᱤ ᱞᱚ ᱯᱚᱭᱮᱱᱴ ᱨᱮ ᱯᱟᱨᱴᱱᱟᱨ ᱠᱟᱱᱟᱭ, ᱡᱟᱦᱟᱸ ᱫᱚ ᱢᱤᱫ ᱡᱟᱹᱛᱤᱭᱟᱹᱨᱤ ᱟᱹᱱ ᱯᱷᱚᱨᱢ ᱠᱟᱱᱟ, ᱡᱟᱦᱟᱸ ᱫᱚ ᱩᱱᱤ ᱒᱐᱐᱕ ᱥᱟᱞ ᱨᱮ ᱥᱤᱧᱚᱛ ᱨᱮᱱᱟᱜ ᱯᱞᱟᱱᱤᱝ ᱠᱚᱢᱤᱥᱚᱱ ᱨᱤᱱᱤᱡ ᱢᱟᱨᱮ ᱯᱨᱤᱱᱥᱤᱯᱟᱞ ᱮᱰᱵᱷᱟᱭᱤᱡᱟᱨ ᱢᱤᱥᱴᱟᱹᱨ ᱵᱤ.ᱮᱱ. ᱢᱟᱠᱷᱤᱡᱟ ᱥᱟᱶ ᱠᱤᱱ ᱵᱮᱨᱮᱫ ᱞᱮᱫ ᱛᱟᱦᱮᱸᱫ᱾

ᱯᱟᱛᱷᱟᱢ
ᱩᱱᱤ ᱫᱚ ᱤᱱᱰᱤᱭᱟᱱ ᱡᱩᱰᱤᱥᱤᱭᱟᱨᱤ: ᱮ ᱴᱨᱤᱵᱭᱩᱴ (᱑᱙᱙᱗) ᱧᱩᱛᱩᱢᱟᱱ ᱯᱩᱛᱷᱤᱭ ᱚᱞ ᱟᱠᱟᱫᱼᱟ᱾

ᱥᱤᱨᱯᱟᱹ
ᱟᱰᱵᱷᱟᱱᱤ ᱫᱚ ᱒᱐᱐᱓ ᱥᱟᱞ ᱨᱮ ᱟᱪᱟᱨᱭᱚ ᱛᱩᱞᱥᱤ ᱠᱟᱨᱛᱤᱛᱣᱚ ᱯᱩᱨᱚᱥᱠᱟᱨ ᱥᱟᱞᱟᱜ ᱠᱚ ᱢᱟᱱ ᱥᱚᱢᱟᱱ ᱞᱮᱫᱮᱭᱟ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
Chairpersons of the National Commission for Women